રાહુલ ગાંધીની ગઈ કાલે યોજાયેલી ભરૂચની રેલી ઘણા કારણોસર ચર્ચામા રહી હતી. રાહુલ ગાંધી જે રીતે ભાષણો કરી રહ્યાછે તેના કારણે કોંગ્રેસીઓ ખુશ છે જોકે રાહુલ ગાઁધી રાયબરેલીની દુર્ઘટનાને કારણે રેલીમાંથી સીધા રાયબરેલી જવા માટે નીકળ્યા હતા. આ દરમિયાન માં એક યુવતી સાથે થયેલી સેલ્ફી ખેંચાવાની ઘટના બાદ આખો દિવસ રાહુલ ગાંધી અને યુવતીની સેલ્ફીની વાત ટોક ઓફ ધ ટાઉન બની ગઈ હતી. અને તે યુવતી એકદમ જ લાઇમલાઇટમાં આવી ગઈ હતી. આ યુવતીએ પોતાનું નામ મનતશા શેખ જણાવ્યું હતું. યુવતીએ જણાવ્યું હતું કે તે ભરૂચમાં જ રહે છે અને તેને નાનપણથી જ રાહુલ ગાંધીને મળવાની ઇચ્છા હતી. આથી રાહુલ ગાંધીની રેલી ભરૂચમાં હોવાથી તે સવારથી રાહુલ ગાંધીની રાહ જોઈ રહી હતી. મનતશા હાલ 10માં ધોરણમાં અભ્યાસ કરે છે તેથી ટૂંકી મુલાકાતને અંતે રાહુલ ગાંધીએ તેને બેસ્ટ ઓફ લક પણ કહ્યુ હતું.